พอดี พึ่ง ประสบปัญหา ปอกเส้นเอ็นอักเสพ เป็นคนออกกำลังกายด้วยข้อมือบ่อย ตอนนี พักทุกอย่าง อักเสพมา2 อาทิตย์แล้วครับ ปวดมากๆ ถ้าผ่าตัดโอกาส หาย มีมากไหมครับ
สวัสดีค่ะ เส้นเอ็นคือที่ข้อมือเป็นสายเนื้อเยื่อแข็ง ๆ ที่เชื่อมกล้ามเนื้อเข้ากับกระดูก หากเอ็นข้อมือได้รับบาดเจ็บหรือฉีกขาดอาจต้องทำการผ่าตัดซ่อมแซมเย็บเอ็นมือให้เข้าที่ เพื่อให้กลับมาขยับได้ใกล้เคียงปกติ โดยควรทำภายใต้การดูแลของศัลยแพทย์ด้านกระดูกและข้อการซ่อมแซมเส้นเอ็นมักมีระยะเวลาพักฟื้นยาวนาน และต้องทำกายภาพบำบัดคู่ไปด้วย เนื่องจากตัวเส้นเอ็นจะใช้เวลาเยียวยาตัวเองค่อนข้างนานและมีความอ่อนแอในช่วงนี้มาก อาจจะต้องใช้เวลานานกว่า 3 เดือนก่อนที่เส้นเอ็นจะฟื้นฟูได้ใกล้เคียงปกติ และก็ยังขึ้นอยู่กับตำแหน่งของการบาดเจ็บด้วยค่ะดังนั้นในช่วงนี้ ควรงดการใช้งานบริเวณข้อมือบ่อยๆ โดยเฉพาะการยกน้ำหนักไปก่อนเพื่อให้เส้นเอ็นได้ฟื้นตัว และกลับไปติดตามอาการกับแพทย์ตามนัด หากแพทย์แจ้งว่าการฟื้นฟูสมบูรณ์ดีแล้ว จึงค่อยกลับมายกน้ำหนักได้ ซึ่งโอกาสหายก็มีได้ ขึ้นกับการปฏิบัติตัวค่ะ